kauśaṃ vā́saḥ páridhāpayati kauśáṃ vā cáṇḍātakamántaraṃ dīkṣitavásanājjaghanārdho vā́ eṣá yajñásya yatpátnī tā́metatprā́cīṃ yajñám prasādayiṣyánbhavatyásti vai patnyā amedhyaṃ yádavācī́naṃ nā́bhermédhyā vaí darbhāstadyádevā̀syā amedhyaṃ tádevā̀syā etáddarbhairmédhyaṃ kr̥tvā́thainām prā́cīṃ yajñam prásādayati tásmānnéṣṭā pátnīmudānesyánkauśaṃ vā́saḥ páridhāpayati kaus=áṃ vā cáṇḍātakamántaraṃ dīkṣitavásanāt